A drogadicción ye una condición patolochica que se produce debito a l'uso freqüent de drogas. O desorden de l'adicción incluye una gran necesidat d'usar drogas, desarrollando asinas un comportamiento ta mirar ditas drogas, vulnerabilidat a recayer, y una disminución u capacidat lenta ta responder correctament a estimulos externos. A quatrena edición d'o Manual diagnostico y estatistico de transtornos mentals (DSM-IV) categoriza l'adicción en tres etapas: preocupación/anticipación, melopera/intoxicacion, y rendición/afecto negativo. Istas etapas se caracterizan, respectivament, por as ansias en tot momento por obtener a substancia; emplegando más substancia d'a necesaria ta experimentar os efectos d'a intoxicación; y experimentando tolerancia, sintomas de rendición y manca de motivación ta las actividatz cutianas. Ta l'American Society of Addiction Medicine a definición de drogadicción ye diferent de drogodependencia y tolerancia a las drogas.